**Vedtekter for Frøvoldseter Hyttevel (orgnr. 913011279)**

Vedtekter for Frøvoldseter Hyttevel, stiftet 10. januar 2003, med endringer senest 15. april 2022.

**§ 1 Navn**

Foreningens navn er Frøvoldseter Hyttevel.

**§ 2 Formål og virkemidler**

* 1. Velforeningens formål er å ivareta hytteeiernes felles interesse i området.
  2. Velforeningen er partipolitisk uavhengig.
  3. Velforeningens styre kan samarbeide med andre foreninger eller institusjoner i saker av felles interesse
  4. Velforeningen skal ivareta stedets interesser som et hørings- og samarbeidsorgan overfor kommunale og andre offentlige instanser.

**§ 3 Velforeningens geografiske område**

3.1 Velforeningen er begrenset i syd av en linje trukket i nordenden av Feratjenn og Svarttjenn.

**§ 4 Juridisk person**

4.l Foreningen er en selveiende og frittstående juridisk person med upersonlig og begrenset ansvar for gjeld.

**§ 5 Medlemskap**

* 1. Enhver som har hytte innen området gitt i 3.1 kan bli medlem. Vedkommende må godta foreningens vedtekter og formål og må også betale den til enhver tid fastsatte kontingent.

Medlemskapet er først gyldig fra den dag kontingenten er betalt. For å ha stemmerett på årsmøtet må kontingenten være betalt innen den fristen styret har satt.

* 1. Medlemmer som flytter ut av foreningens område strykes som medlem.
  2. \/ed utmelding refunderes ikke innbetalt kontingent.

**§ 6 Kontingent**

* 1. Årsmøtet fastsetter medlemskontingenten som innbetales til fastsatt frist. Medlemmer som ikke har betalt kontingent innen regnskapsårets utgang, kan strykes etter purring.
  2. Strykes et medlem, kan det ikke tas opp igjen for skyldig kontinent er betalt.

**§ 7 Årsmøte**

* 1. Velforeningens øverste myndighet er årsmøtet. Ordinært årsmøte holdes innen utgangen av påsken hvert år. Tid og sted bestemmes av styret og bekjentgjøres med minst 4 ukers varsel. Forslag må være sendt styret innen den frist som styret bestemmer. Innkallingen skal angi de saker som skal behandles på årsmøtet, og skal være tilgjengelig for medlemmene minst en uke før årsmøtet. Årsmøtet kan hare fatte vedtak i de saker som er satt opp på innkallingen.
  2. Alle foreningens medlemmer har adgang til årsmøtet. Årsmøtet er vedtaksført med det antall medlemmer som møter. Ingen har mer enn en stemme, og stemmegivningen kan skje ved fullmakt. Et medlem kan ikke ha mer enn en fullmaktstemme.
  3. Årsmøtet behandler:
     + Årsmelding
     + Regnskap
     + Innkomne forslag
     + Planer for kommende år og fastsetter kontingent
     + Valg av:

-Leder

-To styremedlemmer

-Valgkomite på to medlemmer

* 1. Leder og styremedlemmene velges for to år av gangen, men likevel slik at en søker å unngå at hele styret byttes ut samtidig.
  2. Stemmegivning på årsmøtet: Med mindre annet er bestemt, skal et vedtak for å være gyldig være truffet med alminnelig flertall av de avgitte stemmene. Blanke stemmer skal anses som ikke avgitt. Valg foregår skriftlig når det foreligger mer enn ett forslag. Bare foreslåtte kandidater kan føres opp på stemmeseddelen. Skal flere velges ved samme avstemming, må stemmeseddelen inneholde det antall forskjellige kandidater som skal velges ved vedkommende avstemming. Stemmesedler som er blanke, eller som inneholder ikke foreslåtte kandidater, eller annet antall kandidater enn det som skal velges, teller ikke og stemmene skal anses som ikke avgitt.
  3. Årsmøtets beslutninger fattes med alminnelig flertall blant de fremmøtte som er stemmeberettigede, hvis ikke vedtektene bestemmer noe annet.
  4. Årsmøtet kan helt eller delvis arrangeres som nettmøte.

**§ 8 Medlemsmøter**

8.1 Medlemsmøter avholdes når styret finner det nødvendig og skal bekjentgjøres minst 8 dager forut.

**§ 9 Velforeningens ledelse (styret)**

* 1. Velforeningen ledes av et styre som er foreningens øverste myndighet mellom årsmøtene. Styret konstituerer seg selv.
  2. Styret skal:  
     + Stå for velforeningens daglige ledelse og ivareta medlemmenes interesser overfor andre instanser
     + Representere foreningen utad
  3. Styret holder møter når leder bestemmer eller et flertall av styremedlemmene forlanger det.
  4. Alle saker og all korrespondanse skal legges fram på styremøtet. Styrets vedtak skal protokolleres, likeså alle dissenser som forlanges protokollert.

**§ 10 Vedtektsendringer**

10.1 Vedtektsendringer krever 2/3 flertall av de avgitte stemmer og må vedtas på ordinært eller ekstraordinært årsmøte. Endringene trer i kraft umiddelbart.

**§ 11 Oppløsning. Sammenslutning. Deling.**

11.1 Oppløsning av foreningen kan bare behandles på ordinært årsmøte. Blir oppløsningen vedtatt med minst 2/3 flertall, innkalles ekstraordinært årsmøte 3 måneder senere. For at oppløsningen skal skje, må vedtaket gjentas med 2/3 flertall. Det kan velges at avviklingsstyre som skal forestå avviklingen. Det ordinære styret kan velges til avviklingsstyre, og tar stilling som avviklingsstyre om intet valg foretas.

11.1 Foreningens formue skal etter oppløsning og gjeldsavleggelse tilfalle det formål foreningen arbeider for å fremme. Ingen medlemmer har krav på foreningens midler etler andel av disse.

11.3 Sammenslutning med andre foreninger eller deling av foreningen anses ikke som oppløsning. Vedtak om sammenslutning/deling og nødvendig vedtektsendringer i denne forbindelse treffes i samsvar med bestemmelsene om vedtektsendring (§ 10). Styret skal i den forbindelse utarbeide en plan for sammenslutningen/delingen som årsmøtet skal stemme over. Ved sammenslutning eller deling skal det innhentes samtykke fra foreningens kreditorer.

----